Document ID: 32011D0267

DEĊIŻJONI TA’ IMPLIMENTAZZJONI TAL-KUMMISSJONI
tat-3 ta’ Mejju 2011
li temenda d-Deċiżjoni 2004/211/KE fir-rigward tar-reġistrazzjoni tal-Afrika t’Isfel fil-lista ta’ pajjiżi terzi u ta’ partijiet tagħhom li minnhom l-introduzzjoni fl-Unjoni Ewropea ta’ equidae ħajjin u ta’ semen, ova u embrijoni tal-ispeċi ekwina hija awtorizzata
(notifikata bid-dokument numru C(2011) 2959)
(Test b’relevanza għaż-ŻEE)
(2011/267/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta’, u l-importazzjoni fil-Komunità ta’ annimali, semen, ova u embrijuni mhux suġġetti għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm referenza għalihom fl-Anness A(I) ta’ Direttiva 90/425/KEE (1), u b’mod partikolari l-Artikolu 17(3)(a) tagħha,
Wara li kkunsidrat id-Direttiva tal-Kunsill 2009/156/KE tat-30 ta’ Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta’ ekwidi [equidae] (2), u b’mod partikolari l-Artikoli 12(1), u l-frażi preliminari u l-punti (a) u (b) tal-Artikolu 19 tagħha,
Billi:
(1)
Direttiva 92/65/KEE tistabbilixxi kondizzjonijiet applikabbli għal importazzjonijiet ta’ annimali, semen, ova u embrijuni. Dawk il-kondizzjonijiet għandhom ikunu mill-inqas ekwivalenti għal dawk applikabbli għall-kummerċ bejn l-Istati Membri.
(2)
Id-Direttiva 2009/156/KE tistabbilixxi l-kondizzjonijiet tas-saħħa tal-annimali għall-moviment bejn l-Istati Membri u l-importazzjoni minn pajjiżi terzi ta’ equidae ħajjin. Skont dik id-Direttiva, l-equidae jridu jiġu minn pajjiżi terzi li huma ħielsa mill-marda Afrikana taż-żwiemel.
(3)
Id-Deċiżjoni tal-Kummissjoni 2004/211/KE tas-6 ta’ Jannar 2004 li tistabbilixxi l-lista ta’ pajjiżi terzi u ta’ partijiet mit-territorju tagħhom li minnhom l-Istati Membri jawtorizzaw l-importazzjoni ta’ equidae ħajjin u ta’ semen, ova u embrijoni tal-ispeċi ekwina, u li temenda d-Deċiżjonijiet Nru 93/195/KEE u 94/63/KE (3), tistabbilixxi lista ta’ pajjiżi terzi u ta’ partijiet mit-territorju tagħhom li minnhom l-Istati Membri jawtorizzaw l-importazzjoni ta’ equidae ħajjin u ta’ semen, ova u embrijoni tagħhom, u tindika l-kondizzjonijiet l-oħra applikabbli għal importazzjonijiet bħal dawn. Din il-lista hija stipulata fl-Anness I għal dik id-Deċiżjoni. Iż-żona metropolitana ta’ Cape Town hija nkluża f’dik il-lista.
(4)
F’Marzu 2011, l-Afrika t’Isfel għarrfet tifqigħ tal-marda Afrikana taż-żwiemel fil-konfini bejn iż-żona ta’ sorveljanza u ż-żona ħielsa mill-marda Afrikana taż-żwiemel fiż-żona metropolitana ta’ Cape Town, stabbilita skont id-Deċiżjoni tal-Kummissjoni 2008/698/KE tat-8 ta’ Awwissu 2008 dwar id-dħul temporanju u l-importazzjoni fil-Komunità ta’ żwiemel reġistrati mill-Afrika t’Isfel (4).
(5)
Dik is-sitwazzjoni tista’ ssawwar riskju serju fuq is-saħħa tal-annimali għall-popolazzjoni ekwina fl-Unjoni u għaldaqstant, id-dħul temporanju ta’ żwiemel reġistrati u l-importazzjonijiet fl-Unjoni ta’ dawn iż-żwiemel u semen miġbur minn żwiemel reġistrati miż-żona metropolitana ta’ Cape Town, għandhom jiġu sospiżi.
(6)
Id-Deċiżjoni 2004/211/KE għandha għalhekk tiġi emendata skont dan.
(7)
Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Fl-Anness I tad-Deċiżjoni 2004/211/KE, l-annotazzjoni għall-Afrika t’Isfel tinbidel b’dan li ġej:
“ZA
L-Afrika t’Isfel
ZA-0
Il-pajjiż kollu
-
-
-
-
-
-
-
-
-
-
ZA-1
Iż-żona metropolitana ta’ Cape Town (ara l-kaxxa 2 għad-dettalji)
F
-
-
-
-
-
-
-
-
-
Id-Deċiżjoni 2008/698/KE”
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-3 ta’ Mejju 2011.

Labels: 3
18
6